b'\n_START_ARTICLE_\nPetrovo na\xc4\x8delo\n_START_PARAGRAPH_\nP\xc3\xa9trovo na\xc4\x8d\xc3\xaalo je hipoteza v teoriji upravljanja, po kateri hierarhi\xc4\x8dne organizacije delujejo tako, da na polo\xc5\xbeaje pridejo ljudje, ki niso sposobni opravljati zahtevanih nalog. Uslu\xc5\xbebenci namre\xc4\x8d napredujejo glede na dosedanje uspehe na ni\xc5\xbeji ravni, namesto, da bi v organizaciji zanesljivo ocenili njihovo sposobnost za delo na vi\xc5\xa1ji ravni. Hipotezo sta humorno opisala kanadska avtorja Laurence J. Peter in Raymond Hull v knjigi Petrovo na\xc4\x8delo (iz\xc5\xa1la l. 1969). Ugotavljata, da s\xc4\x8dasoma vse odgovorne polo\xc5\xbeaje  v organizaciji zapolnijo ljudje, ki so dosegli svoje \xc2\xbbravni nesposobnosti\xc2\xab.\n_START_SECTION_\nSlovenski prevod\n_START_PARAGRAPH_\nPetre, Lawrence J. in Hull, Raymond:  Petrovo na\xc4\x8delo, Ljubljana\xc2\xa0: Mladinska knjiga, 1974, (prevod: Nina Souvan; predstavitev knjige).'